Συντεταγμένες: 50°40′34″N 21°44′50″E﻿ / ﻿50.67611°N 21.74722°E﻿ / 50.67611; 21.74722

Το **Βασιλικό Κάστρο του Σαντόμιες** (πολωνικά: *Zamek Królewski w Sandomierzu*) είναι μεσαιωνικό κάστρο στο Σαντόμιες της Πολωνίας. Χτίστηκε σε μια πλαγιά του ποταμού Βιστούλα από τον Καζίμιρ Γ΄ το Μέγα και επεκτάθηκε τον 16ο αιώνα. Το αρχικό κτίριο ανατινάχθηκε το 1656, αφήνοντας όρθια μόνο τη δυτική πτέρυγα. Αργότερα μετατράπηκε σε κατοικία αναγεννησιακού στιλ, με τη δυτική πτέρυγα να διατηρείται ως μουσείο.

Ιστορία
-------

Το κάστρο του 14ου αιώνα χτίστηκε στη θέση του υπάρχοντος οχυρού τον 10ο αιώνα. Μεταξύ 1146-1166 ήταν η έδρα του Πρίγκιπα Ερρίκου του Σαντόμιες, γιου του Μπολέσλαφ Γ΄ του Στραβόστομου. Το γοτθικό κάστρο χτίστηκε από τον Καζίμιρ το Μέγα. Τα απομεινάρια της γοτθικής κατασκευής είναι ορατά στα θεμέλια του οκταγωνικού πύργου της νότιας γωνίας, που αποτελεί το παλαιότερο τμήμα του μνημείου. Ο υπάρχων πύργος χτίστηκε κατά τη βασιλεία του Καζίμιρ Δ΄ της Πολωνίας τον 15ο αιώνα ως αναπόσπαστο μέρος του λεγόμενου *Μεγάλου Οίκου*, της έδρας του πρίγκιπα.

Κατά τη διάρκεια της βασιλείας του Σιγισμούνδου Α΄ της Πολωνίας και του Σιγισμούνδου Β΄ Αύγουστου της Πολωνίας, το κάστρο διευρύνθηκε  Ο ακρογωνιαίος λίθος του Σιγισμούνδος Α΄ σώζεται πάνω από την είσοδο στην ανατολική πλευρά της συστοιχίας. Φέρει την ημερομηνία 1520 και μαι επιγραφή με τον αετό του Σιγισμούνδου. Την επίβλεψη της κατασκευής είχε ο βασιλικός αρχιτέκτονας Μπενέντικτ Σαντομιέρσκι, ο οποίος έχτισε διώροφα μοναστήρια γύρω από μια κλειστή αυλή.

Κατά τη διάρκεια του Κατακλυσμού το κάστρο ανατινάχθηκε από τα υποχωρούντα σουηδικά στρατεύματα του Στρατηγού Σίνκλερ. Περίπου πενήντα Πολωνοί, που μπήκαν στο εγκαταλελειμμένο κάστρο, σκοτώθηκαν. Η σωζόμενη δυτική πτέρυγα του κάστρου ανοικοδομήθηκε αργότερα κατά τη διάρκεια της βασιλείας του Βασιλιά Γιαν Γ΄ Σομπιέσκι, μεταξύ 1680-1688.

Εικόνες
-------

* Εξωτερικό του κάστρουΕξωτερικό του κάστρου
* Πλαϊνή όψηΠλαϊνή όψη
* Κάστρο του Σαντόμιες τον 15ο αιώνα, κατά τη διάρκεια της βασιλείας του Καζίμιρ Δ΄ της ΠολωνίαςΚάστρο του Σαντόμιες τον 15ο αιώνα, κατά τη διάρκεια της βασιλείας του Καζίμιρ Δ΄ της Πολωνίας
* Αετός του Σιγισμούνδου Α΄ στην πρόσοψηΑετός του Σιγισμούνδου Α΄ στην πρόσοψη
* Η δυτική πτέρυγα του κάστρου και ο γοτθικός πύργος γνωστός ως "Kurza Stopka" (Πόδι του κορακιού)Η δυτική πτέρυγα του κάστρου και ο γοτθικός πύργος γνωστός ως "Kurza Stopka" (Πόδι του κορακιού)

Παραπομπές
----------

1. ↑  Maria Sołtysiak, Katarzyna Wierzbicka (2001). *Museums in Poland: guidebook*. Wydawnictwo DiG. σελ. 214. ISBN 83-7181-198-5.
2. 1 2 3  Neal Bedford (2008). *Poland*. Lonely Planet. σελ. 226. ISBN 978-1-74104-479-9.
3. 1 2  Ryszard Rogiński (1990). *Zamki i twierdze w Polsce: historia i legendy (Castles and fortresses in Poland: history and legends)* (στα Πολωνικά). Instytut Wydawniczy Związków Zawodowych. σελ. 87. ISBN 83-202-0796-7.
4. 1 2 3  «Historia zamku sandomierskiego». *www.zamek-sandomierz.pl* (στα Πολωνικά). Αρχειοθετήθηκε από το πρωτότυπο στις 29 Οκτωβρίου 2018. Ανακτήθηκε στις 17 Σεπτεμβρίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάστρο του Σαντόμιες** |

* Περιφερειακό Μουσείο του Σαντόμιες Αρχειοθετήθηκε 2018-02-04 στο Wayback Machine. (πολωνικά)